**OSNOVNA ŠKOLA AUGUST CESAREC**

**ŠPIŠIĆ BUKOVICA**

Vladimira Nazora 1

**Zapisnik sa sjednice Vijeća učitelja održane u ponedjeljak, 14.12.2015. s početkom u 13.00 sati**

Prisutni: M. Novak Stanić, ravnateljica

M. Zidar, pedagoginja

Ravnateljica Marijana Novak Stanić uvodno je pozdravila članove Vijeća učitelja te predložila sljedeći dnevni red:

1. Projekt Volim svoju školu
2. Božićni sajam u Špišić Bukovici
3. Božićni domjenak
4. Vremenik obveza za vrijeme zimskih praznika
5. Različito.

Ad.1) Projekt Volim svoju školu definirala je gđa. pedagog kroz zamisli radne skupine za navedeni projekt. Plan je da goste dočeka grupa za dobrodošlicu koja će ih usmjeravati u dvoranu na prvu točku okupljanja u kafić „Uzdravlje“ gdje će okrijepiti bezalkoholnim napitcima. Učitelji zaduženi za kafić su M. Šarić, A. Bartolić i Ivan Selci. Odmah do kafića će biti štandovi s tombolama za koje su zaduženi L. Jakupec Jendrašić, S.Čuljak, S. Cabunac i B. Šunk. Animatori će naglašavati da se pogledaju svi štandovi bez kupovine oko 30 minuta. Nakon razgledavanja gosti se upućuju na tribine. Na tribinama će biti postavljenja dva štanda, jedan s tombolama i jedan s dobrotvornim prilozima za školu. Kada se svi smjeste krenuti će Božićni program u kojemu će se izmjenjivati pjesme i ritmika. Po završetku programa ravnateljica M. Novak Stanić će proglasiti Božićni sajam otvorenim te tada gosti mogu krenuti u kupovinu po štandovima. Tombola će se dijeliti nakon kupnje po grupama koje će najaviti S. Čuljak. Novac od kupovine će preuzeti ravnateljica ili računovotkinja. Na ulazu od 15.30 će biti netko od pomoćnog osoblja, A. Gradinjan i G. Čurik te će tako dočekivati goste. Autobusi će s učenicima doći u 15.30 sati , a odlazak je predviđen u 19.00 sati. Pozivaju se svi učitelji koji su radili te rodbina, poznanici i prijatelji da dođu na Božićni sajam. Slaganje štandova može krenuti od 7.00 te mora biti gotovo do 15.00 sati. Gđa. pedagog naglašava da joj treba poslati fotografije djece koja su sudjelovala u izradi predmeta za Sajam. Dva dana nakon Sajma učiteljice koje su puno potrošile za potrošne materijale mogu se javiti gđi. tajnici za povrat novca.

Ad.2) Božićni sajam održat će se u Špišić Bukovici 19.prosinca 2015. Tamo će Osnovna škola August Cesarec sudjelovati sa štandom na kojemu će biti ravnateljica, učiteljice G. Ćurik, M. Ilić i M. Radinović u 11 sati.

Ad.3) Ravnateljica je napomenula da se Božićni domjenak može ostvariti kroz dvije mogućnosti. Kraća verzija u srijedu 23.12.2015 oko podneva ili duža verzija 21.12.2015. oko 18.oo sati. Većina se odlučila za ponedjeljak 21.12. 2015. kada će nas sve počastiti učiteljice koje su nedavno počele raditi u OŠ August Cesarec.

Ad.4) Vremenik obveza za siječanj je sljedeći:

- ponedjeljak 4.siječnja 2016. u 8.30 razredna vijeća, a nakon toga aktiv predmetne nastave

- utorak 5. siječnja 2016. u 9.oo sati aktiv razredne nastave u Lozanu

- petak 8. siječnja 2016. u 8.30 razredna vijeća razredne nastave te nakon toga Vijeće učitelja.

Ad.5) U ponedjeljak 21. prosinca 2015. raditi će se raspored za četvrtak zbog velikog zaostatka.

Ravnateljica se zahvalila svima koji su pomogli obitelj B., učiteljici Ž. Volenik koja je nabavila tri računala te Z. Blaževiću koji je nabavi printer.

Naglasak je dan i na Pravilnik o pedagoškim mjerama u kojemu ne stoji koliko je dug rok za dostavljanje ispričnica. U našem Kućnom redu škole navedeno je da je rok sedam dana i toga se treba držati. Roditelj može opravdati tri dana puta jedan puta nakon bolesti, unaprijed može više. Za ostalo je potrebna liječnička ispričnica, dozvola razrednika ili ravnateljice.

Zapisničarka: Lidija Jakupec Jendrašić